Na podlagi določil Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22, 106/23 in 88/24), Pravilnika o ohranjanju in spodbujanju razvoja kmetijstva, gozdarstva in podeželja v Občini Ljutomer (v nadaljevanju: pravilnik), (Uradno glasilo slovenskih občin št. 62/26.10.2024) in Odloka o proračunu Občine Ljutomer za leto 2024 (Uradno glasilo slovenskih občin št. 7/2024), objavlja Občina Ljutomer

**JAVNI RAZPIS**

**za dodelitev državnih pomoči na področju ohranjanja in spodbujanja razvoja kmetijstva, gozdarstva in podeželja v občini Ljutomer za leto 2024**

1. PREDMET IN NAMEN JAVNEGA RAZPISA

Predmet javnega razpisa je dodelitev nepovratnih finančnih sredstev za uresničevanje ciljev Občine Ljutomer na področju ohranjanja in spodbujanja razvoja kmetijstva, gozdarstva in podeželja, ki se dodeljujejo po pravilih o dodeljevanju državnih pomoči.

Namen in cilji razpisa so dodelitev državnih pomoči za ohranjanje in spodbujanje razvoja kmetijstva, gozdarstva in podeželja v občini Ljutomer, ki so opredeljeni v Pravilniku o ohranjanju in spodbujanju razvoja kmetijstva, gozdarstva in podeželja v občini Ljutomer (Uradno glasilo slovenskih občin št. 62/26.10.2024), v nadaljevanju Pravilnik in sicer:

- v poglavju II. Ukrepi v skladu z uredbo komisije (EU) št. 2022/2472 in

- v poglavju III. Ukrepi de minimis v skladu z Uredbo komisije (EU) št. 1408/2013.

K Pravilniku je Ministrstva za kmetijstvo, gozdarstvo in prehrano izdalo pozitivno mnenje o skladnosti shem državnih pomoči ter izdalo obvestilo o identifikacijski številki sheme državnih pomoči:

1. Mnenje o skladnosti sheme državne pomoči »Ohranjanje in spodbujanje razvoja kmetijstva, gozdarstva in podeželja v Občini Ljutomer« (št. Priglasitve: KSI -139-5874092-2024). Številka mnenja o skladnosti: 441-90/2024/10, z dne 4. 10. 2024.
2. UPRAVIČENCI DO POMOČI IN IZVAJALCI STORITEV (6. člen pravilnika)

Upravičenci do pomoči so pravne in fizične osebe, ki ustrezajo kriterijem za mikropodjetja in so dejavna v primarni kmetijski proizvodnji, so vpisana v register kmetijskih gospodarstev s sedežem na območju občine Ljutomer in imajo v lasti ali zakupu kmetijska zemljišča, ki ležijo na območju občine.

1. VIŠINA RAZPISANIH SREDSTEV

Sredstva za dodelitev pomoči so zagotovljena v proračunu Občine Ljutomer za leto 2024 na proračunski postavki 1102341 »Spodbujanje kmetijske dejavnosti.«

Skupni znesek razpisanih sredstev po tem javnem razpisu znaša 22.000,00 EUR in je predviden za naslednji namen:

* Pomoč za plačilo zavarovalnih premij (17. člen pravilnika): skupaj 11 .000,00 EUR.
* Podpora ohranjanju oz. povečevanju rodovitnosti tal (16. člen pravilnika): skupaj 11.000,00 EUR.

Ne glede na določila iz prejšnjih točk se pomoč pri ukrepu sorazmerno zniža, v kolikor je iz zahtevkov prosilcev pomoči razvidno, da bi bil presežen znesek predviden v proračunu Občine Ljutomer za leto 2024 na proračunski postavki iz prvega odstavka.

Do finančnih spodbud niso upravičeni tisti subjekti, ki na dan objave razpisa nimajo poravnanih zapadlih obveznosti do Občine Ljutomer in javnih podjetij s področja komunalnih dejavnosti.

1. VRSTE UKREPOV ZA KATERE SE DAJEJO POMOČI, CILJI UKREPOV, UPRAVIČENCI DO POMOČI PRI POSAMEZNIH UKREPIH, UPRAVIČENI STROŠKI, POGOJI ZA PRIDOBITEV SREDSTEV TER INTENZIVNOST POMOČI

**UKREP 1:**

Cilj pomoči je sofinanciranje dela zavarovalnih premij za zavarovanje kmetijske proizvodnje - 28. člen Uredbe Komisije (EU) št. 2022/2472 in 17. člen pravilnika.

1.1 Upravičeni stroški so stroški za sofinanciranje dela zavarovalnih premij za zavarovanje

kmetijske proizvodnje na prostem z namenom kritja izgub zaradi naslednjih dejavnikov:

– naravnih nesreč;

– slabih vremenskih razmer, ki jih je mogoče enačiti z naravnimi nesrečami;

– drugih slabih vremenskih razmer.

Sofinancirajo se upravičeni stroški zavarovalnih premij za zgoraj navedene dejavnike tveganja.

***Subvencioniranje zavarovanja živine ni predmet tega razpisa***.

Upravičen strošek dodelitve pomoči je znesek zavarovalne premije iz zavarovalne pogodbe, sklenjene za zavarovanja po Uredbi o sofinanciranju zavarovalnih premij za zavarovanje primarne kmetijske proizvodnje in ribištva (Uradni list RS, št 89/14, 2/15, 98/15, 28/16, 81/16, 66/17, 82/18, 13/19, 3/21, 181/21 in 157/22).

1.2 Upravičenci do pomoči so upravičenci, ki izpolnjujejo pogoje iz II. točke tega razpisa, sklenejo zavarovanje oz. zavarovalno polico za zavarovanje primarne kmetijske proizvodnje za tekoče leto (2024), ki je vključena v sofinanciranje po nacionalni uredbi.

* 1. Pogoji za pridobitev pomoči:
     1. Veljavna zavarovalna polica za tekoče leto z obračunano višino nacionalnega sofinanciranja;

1.3.2 Pomoč iz tega ukrepa skupaj s pomočjo po nacionalni uredbi o sofinanciranju

zavarovalnih premij za zavarovanje primarne kmetijske proizvodnje ne sme preseči 70% stroškov zavarovalne premije;

* + 1. Najvišji skupni znesek pomoči na kmetijskem gospodarstvu lahko znaša do 1.0000 EUR na leto.
  1. Vlogo za pomoč v okviru tega ukrepa predloži nosilec kmetijskega gospodarstva oziroma

pooblaščena oseba.

**UKREP 2:**

Cilj pomoči je ohranjanje oziroma povečevanje rodovitnosti tal v skladu z Uredbo Komisije (EU) št. 1408/2013 in 20. člena pravilnika. Podpora je namenjena zmanjševanju kislosti tal in s tem ohranjanju oziroma povečevanju rodovitnosti kmetijskih zemljišč.

2.1 Upravičenci do pomoči so upravičenci, ki izpolnjujejo pogoje iz II. točke tega razpisa.

2.2 Pomoč se dodeli za stroške nakupa sredstev za zmanjšanje kislosti tal (nakup apnenčeve

moke, agro apna ipd.) in stroške za celostno analizo zemlje z veljavnostjo petih let.

2.3 Bruto intenzivnost pomoči znaša do 50 % upravičenih stroškov.

2.4 Znesek pomoči se ustrezno zniža, če bi z odobreno pomočjo de minimis presegli skupni

znesek pomoči de minimis iz 3. člena Uredbe Komisije (EU) št. 1408/2013, ki za enotno podjetje za obdobje treh let znaša 25.000 EUR in sicer ne glede na to, iz katerih javnih virov so sredstva dodeljena.

2.5 Pogoji za pridobitev pomoči:

2.5.1 Vloga za dodelitev sredstev za ta ukrep – ustrezno izpolnjena z vsemi zahtevanimi prilogami;

2.5.2 Dokazila o nastalih stroških:

- plačani računi za nakup sredstev za zmanjšanje kislosti tal

- plačana računi za celostno analizo zemlje z veljavnostjo petih let;

*Veljajo predloženi računi, ki so bili izdani vključno na dan 15. 11. 2024 do*

*datuma oddaje vloge po razpisu za leto 2024*.

2.5.3 Načrt apnenja, ki vsebuje časovnico apnenja na istem kmetijskem zemljišču (ne

pogosteje kot na vsaka tri leta na istem zemljišču) in predvideno količino sredstev za zmanjšanje kislosti tal na hektar;

2.5.4 Predložena kopija subvencijske vloge (za tekoče leto);

2.5.5 Posameznemu upravičencu se lahko subvencionira nakup sredstev za zmanjšanje kislosti tal do količine, katera ne sme presegati v gnojilnem načrtu predvidene količine sredstev za zmanjšanje kislosti tal na ha za tekoče leto;

2.6 Pomoč po ukrepu se za iste kmetijske površine lahko pridobi na vsaka tri leta (največ do 120,00 EUR/ha/vsaka tri leta). Najvišji skupni znesek pomoči na kmetijsko gospodarstvo lahko znaša do 1.000 EUR na leto.

1. OBVEZNOSTI PREJEMNIKA SREDSTEV IN OBČINE

1. Prejemnik pomoči mora imeti za nakazilo dodeljenih sredstev odprt transakcijski račun v Republiki Sloveniji.

2.  Prejemnik mora k vlogi predložiti:

2.1 Pisno izjavo o vseh drugih pomočeh *de minimis*, ki jih je upravičenec oziroma enotno podjetje prejelo na podlagi te ali drugih uredb *de minimis* v predhodnih dveh in v tekočem proračunskem letu;

2.2 Pisno izjavo o drugih že prejetih (ali zaprošenih) pomočeh za iste upravičene stroške, da občina lahko zagotovi, da z dodeljenim zneskom pomoči *de minimis*, ne bo presežena zgornja meja *de minimis* pomoči ter intenzivnosti pomoči po drugih predpisih;

2.3 Seznam podjetij, s katerimi je lastniško povezan, tako da se preveri skupen znesek že prejetih de minimis pomoči za vsa, z njim povezana podjetja;

2.4 Izjavo o ločitvi dejavnosti oziroma stroškov, vezano na določilo sedmega odstavka 18. člena pravilnika.

2.5 Izjavo o poravnanih vseh zapadlih obveznosti do občine, saj do finančnih spodbud niso upravičeni tisti subjekti, ki nimajo poravnanih zapadlih obveznosti do občine in ali javnih podjetij s področja komunalnih dejavnosti.

2.6 Pisno izjavo o združitvi, pripojitvi ali razdelitvi vlagatelja v tekočem in v predhodnih dveh letih.

3.  Občina bo s sklepom pisno obvestila prejemnika:

3.1  Da je pomoč dodeljena po pravilu *de minimis* v skladu z Uredbo Komisije (EU)

št. 1408/2013;

3.2 O odobrenem znesku pomoči (skupinske izjeme in/ali *de minimis* pomoči).

4. Pri odločanju o dodelitvi pomoči za ukrep, se upoštevajo tudi preostala določila pravilnika, ki niso povzeta v tem javnem razpisu, zato je pravilnik sestavni del razpisa.

VI. NAČIN PRIJAVE IN ROK ZA ODDAJO VLOG

1. Vsebina vloge:

Vlagatelj mora vložiti predpisane obrazce, ki morajo biti izpolnjeni, podpisani in potrjeni z žigom, čez njim posluje:

* št. 1 – Vloga,
* št. 2 – Izjave vlagatelja in
* št. 3 – Izjava vlagatelja o kumulaciji »de minimis« pomoči.

Vlogi je potrebno priložiti zahtevane priloge, ki so navedene v razpisni dokumentaciji.

2. Rok in način vložitve vloge:

Rok za oddajo vlog na ta javni razpis je **petek, 29. 11. 2024 do 13. ure**.

Vloga se lahko pošlje s priporočeno pošto na naslov: Občina Ljutomer, Vrazova ulica 1, 9240 Ljutomer, oziroma se vloži neposredno v vložišču Občine Ljutomer – pisarna št. 108.

Vloga mora biti oddana v zaprti kuverti. Zaprta kuverta mora biti na sprednji strani označen z oznako »Ne odpiraj – vloga«, s pripisom »Prijava na razpis kmetijske subvencije 2024«. Na hrbtni strani mora biti kuverta opremljena s polnim imenom in naslovom vlagatelja, na katerem je vlagatelj registriran in ima svoj sedež.

Kot pravočasno vložene se štejejo vse vloge, ki bodo poslane po pošti ali vložene v vložišču – pisarna št. 108, **do vključno petka, 29. 11. 2024** najpozneje **do 13. ure. Velja datum in ura prejema vloge na Občino Ljutomer v sprejemno pisarno in ne datum in ura poštnega žiga**.

***Vloga mora biti skupaj z vsemi prilogami preluknjana in vložena v mapo s kovinskim peresom in sponko ali speta tako, da dokumenti ne morejo izpadati****.*

VII. OBRAVNAVA VLOG

Vloge bo obravnavala strokovna komisija, ki jo imenuje županja. Odpiranje vlog ni javno. Komisija bo po vrstnem redu oddaje vlog opravila pregled vlog. Ocenila jih bo na podlagi pogojev in meril iz javnega razpisa in pravilnika ter pripravila predlog prejemnikov sredstev. Na podlagi predloga komisije bo občinska uprava izdala sklepe o dodelitvi sredstev. Na sklep o dodelitvi sredstev lahko vlagatelj vloži pritožbo naslovljeno na županjo v roku 8 dni od prejema sklepa. Odločitev županje je dokončna. Vlagatelje nepopolnih vlog komisija v roku 5 dni od pregleda vlog pisno pozove, če gre za manjše dopolnitve pa tudi telefonsko, da jih dopolnijo v roku 5 dni. Nepopolne vloge, ki jih vlagatelji ne dopolnijo v določenem roku, se zavrže, neustrezno dopolnjene pa zavrne. Vloge, ki ne izpolnjujejo pogojev razpisa, se kot neustrezne zavrnejo. Vloge, ki bodo na sedež občine v sprejemno pisarno - pisarna št. 108, prispele **29. 11. 2024 po 13**. uri ali pozneje, **se kot prepozne zavržejo**.

VIII. NADZOR IN SANKCIJE (26. člen pravilnika)

1.  Namensko porabo proračunskih sredstev za ohranjanje in razvoj kmetijstva in podeželja v občini, pridobljenih po pravilniku oziroma tem javnem razpisu, spremlja in preverja pri prejemnikih občinska strokovna služba, pristojna za področje kmetijstva, lahko pa tudi druga oseba, ki jo pooblasti županja. Namenskost porabe ugotavlja tudi nadzorni odbor občine.

2. V primeru ugotovljene nenamenske porabe sredstev, mora prejemnik vrniti odobrena sredstva v celoti s pripadajočimi zakonitimi zamudnimi obrestmi, če se ugotovi:

2.1 da sredstva delno ali v celoti niso bila porabljena za namen, za katerega so bila dodeljena;

2.2 da obveznosti pomoči projekta ni izvedel

2.3 da je upravičenec za katerikoli namen pridobitve sredstev navajal neresnične

podatke;

2.3 da je upravičenec za iste upravičene stroške in za isti namen že pridobil finančna sredstva iz kateregakoli javnega vira.

3. V navedenih primerih ugotovljene nenamenske porabe sredstev, upravičenec ob vračilu dodeljenih sredstev in plačilu zamudnih obresti izgubi še pravico do pridobitve sredstev po pravilniku za naslednji dve leti.

IX. HRAMBA DOKUMENTACIJE

Upravičenec mora hraniti vso dokumentacijo, ki je bila podlaga za odobritev pomoči po pravilniku in tem razpisu deset let od datuma prejema pomoči – velja datum pravnomočnega sklepa.

X. RAZPISNA DOKUMENTACIJA IN INFORMACIJE

Razpisna dokumentacija je na voljo vsem zainteresiranim od začetka javnega razpisa v času uradnih ur v vložišču Občine Ljutomer, Vrazova ulica 1, 9240 Ljutomer, pisarna št. 108 in na uradni spletni strani Občine Ljutomer: <https://www.ljutomer.si/objave/364> .

Informacije v zvezi z javnim razpisom se dobijo na Občini Ljutomer, Vrazova ulica 1, 9240 Ljutomer, ali na tel. 02/584-90-63, kontaktna oseba Alen Bolkovič.

Številka: 330-0008/2024-4207-1

Ljutomer, 15. 11. 2024

|  |  |
| --- | --- |
|  | mag. Olga KARBA  **ŽUPANJA** |